Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 651/14/8802	Košice I, 1.6.2015
EEČ : 2-63-173-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely: nezisková organizácia Rádu premonštrátov - Opátstvo Jasov 
c.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou ORP-236/DI-KE-2014.
v Košiciach dňa 1.10.2014 okolo 17,00 h viedol osobné motorové vozidlo zn. Opel Vectra ev. č. XXXXX po Črmeľskej ceste smerom od mesta na Alpinku a pri prejazde pravotočivej zákruty neprispôsobil rýchlosť stavu a povahe vozovky, poveternostným podmienkam a svojim schopnostiam, na mokrej vozovke dostal šmyk a prešiel do protismeru, kde narazil do osobného motorového vozidla VW Passat ev. č. XXXXX ktoré viedla XXXXX, ktorá utrpela pomliaždenie hlavy bez otrasu mozgu, podvrtnutie krčnej chrbtice a pomliaždenie hrudnej steny ťažšieho stupňa s dobou liečenia od 1.10.2014 do 16.10.2014, 

Odôvodnenie: 

Uznesením policajta Okresného riaditeľstva PZ, Okresného dopravného inšpektorátu, oddelenia dopravných nehôd XXXXX sp. zn. ČVS:ORP-236/DI-KE-2014 zo dňa 22.1.2015 bolo vznesené obvinenie XXXXX pre prečin ublíženia na zdraví podľa § 158 Trestného zákona, ktorý mal spáchať tak, že v Košiciach dňa 1.10.2014 okolo 17,00 h viedol osobné motorové vozidlo zn. Opel Vectra ev. č. XXXXX po Črmeľskej ceste smerom od mesta na Alpinku a pri prejazde pravotočivej zákruty neprispôsobil rýchlosť stavu a povahe vo-zovky, poveternostným podmienkam a svojim schopnostiam, na mokrej vozov-ke dostal šmyk a prešiel do protismeru, kde narazil do osobného motorového vozidla VW Passat ev. č. XXXXX, ktoré viedla XXXXX, ktorá utrpela pomliaždenie hlavy bez otrasu mozgu, podvrtnutie krčnej chrbtice a pomliaždenie hrudnej steny ťažšieho stupňa s dobou liečenia od 1.10.2014 do 16.10.2014

Po skončení skráteného vyšetrovania policajt predložil vyšetrovací spis s návrhom na podanie obžaloby.

Preskúmaním spisového materiálu po skončení skráteného vyšetrovania, vzhľadom k tomu, že ide o konanie o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov a s prihliadnutím na povahu a závažnosť spáchaného činu sú splnené podmienky na postup podľa § 220 ods. 1 Trestného poriadku a zastavenie trestného stíhania schválením zmieru medzi obvineným a poškodeným.

Obvinený XXXXX s postupom podľa § 220 ods. 1 Trestného po-riadku súhlasil a vyhlásil, že spáchal skutok, za ktorý je stíhaný a nie sú pochyb-nosti o tom, že jeho vyhlásenie bolo vykonané slobodne, vážne a určito.
	
Obvinený XXXXX nahradil poškodenej XXXXX-vej spôsobenú škodu tým, že dopravnú nehodu zo dňa 1.10.2014 nahlásil dňa 17.10.2014 ako poistnú udalosť poisťovni Union, a.s. a dňa 12.5.2015 na účet Krajskej prokuratúry v Košiciach peňažnú sumu na všeobecne prospešné účely vo výške 200.- €, z ktorej 50% je určených na pomoc poškodeným trestnými činmi a 50% je určených pre neziskovú organizáciu Rádu premonštrátov - Opát-stvo Jasov (číslo účtu 292 1842260/1100).

Poškodená XXXXX taktiež s postupom podľa § 220 ods. 1 Trestného poriadku taktiež súhlasila a vyhlásila, že spôsobená škoda jej bola uhradená poisťovňou Union, a.s.  dňa 23.2.2015.

Obvinený XXXXX a  poškodená XXXXX podpí-sali dňa 12.5.2015 za prítomnosti probačného a mediačného úradníka Okresného súdu XXXXX I dohodu o zmieri.

Vzhľadom na povahu a závažnosť spáchaného skutku, na mieru akou bol trestným činom dotknutý verejný záujem, na osobu obvineného, ktorý doposiaľ nebol súdne trestaný a nemá záznam v evidenčnej karte vodiča, súhlasy obvine-ného a poškodenej na schválení zmieru som dospel k záveru, že zastavenie trestného stíhania schválením zmieru medzi obvineným a poškodeným je dosta-čujúce.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Slavomír Juhász
prokurátor